Ła ùa Pineła, itałianixà Pinella xe un vitigno a baca bianca “vèneto” coltivà ramai del tuto sui Cołi Euganei. Pare che secołi indrio sto vitigno el venia coltivà in Friuli inte ła xona intrà Slovenia e Gorisia. Al dì de ancuo no gh'è parò nisuna vite de tal forma in quełe xone. Dopo varie perigrasion inte łe Venesie, col novesento grasie ai studi de famoxi anpełògrafi come el Molon e Di Rovesada vien ritajà un spasio sicuro sui Cołi Euganei. El graspo xe de medie-picołe dimension e conpato, co i grani un fià ovoidałi.